text: [{"text_idx": "#000001", "text": "Sveisiska stjo\u0301rnin fellir uppskot um fleiri kyn i\u0301 almennari skra\u0301seting"}, {"text_idx": "#000002", "text": "Sveisiska stjo\u0301rnin sigur at tvi\u0301deilda kynsfatanin framvegis hevur dju\u0301pt ro\u0301tfesti i\u0301 sveisiska samfelagnum, og samfelagsligu foritreytirnar fyri at leggja eitt tri\u00f0ja kyn aftrat skra\u0301setingini i\u0301 almennum skj\u00f8lum er ikki til sta\u00f0ar, og ei heldur eru fortreytirnar har fyri m\u00f8guleikanum at sleppa undan at skra\u0301seta kyn yvirh\u00f8vur, skrivar AP m.a."}, {"text_idx": "#000004", "text": "Ti\u0301\u00f0indastovan AP skrivar at sveisiska stjo\u0301rnin hevur tiki\u00f0 st\u00f8\u00f0u til eitt lo\u0301garuppskot, sum eftir \u00e6tlan skuldi vi\u0301\u00f0ka um kynsvalm\u00f8guleikarnar i\u0301 almennum skj\u00f8lum. Umframt at kunna velja millum kallkyn og kvennkyn, so skuldu b\u00e6\u00f0i eitt tri\u00f0ja kyn og m\u00f8guleikin ikki at svara spurninginum um kyn, leggjast aftrat."}, {"text_idx": "#000005", "text": "Samb\u00e6rt stjo\u0301rnini, ti\u0301 sonevnda \u2018samveldisra\u0301\u00f0num\u2019, hevur \u201ctvi\u0301deilda kynsfatanin [...] framvegis dju\u0301pt ro\u0301tfesti i\u0301 sveisiska samfelagnum.\u201d"}, {"text_idx": "#000006", "text": "\u201cSamfelagsliga eru fyritreytirnar fyri at leggja eitt tri\u00f0ja kyn aftrat skra\u0301setingini i\u0301 almennum skj\u00f8lum ikki til sta\u00f0ar,\u201d endurgevur AP samveldisra\u0301\u00f0i\u00f0 fyri at siga. \u201cEi heldur eru t\u00e6r har fyri m\u00f8guleikanum at sleppa undan at skra\u0301seta kyn yvirh\u00f8vur.\u201d"}, {"text_idx": "#000007", "text": "Samveldisra\u0301\u00f0i\u00f0, sum er u\u0301tinnandi valdi\u00f0 ella landsty\u0301ri\u00f0, stjo\u0301rnin, i\u0301 Sveis er manna\u00f0 vi\u00f0 sjey umbo\u00f0um u\u0301r sto\u0301rstu flokkum i\u0301 landinum. Allir limirnir i\u0301 ra\u0301\u00f0num hava li\u0301ka no\u0301gv vald og eru ra\u0301\u00f0harrar fyri hv\u00f8r si\u0301tt ma\u0301ls\u00f8ki vi\u00f0 tilhoyrandi ra\u0301\u00f0i ella stjo\u0301rnardeild (departement). A\u0301 hv\u00f8rjum a\u0301ri skiftast teir sjey limirnir um leiklutin sum forseti i\u0301 samveldisra\u0301\u00f0num. 1. januar gj\u00f8rdist Alain Berset forseti fyri 2023."}, {"text_idx": "#000008", "text": "Samveldisra\u0301\u00f0i\u00f0 vi\u0301sti i\u0301 si\u0301num vi\u00f0merkingum a\u0301, at ein etisk kanningarnevnd i\u0301 2020 var komin til, at ti\u0301\u00f0in ikki var bu\u0301gvin til eina broyting i\u0301 sambandi vi\u00f0 l\u00f8gfr\u00f8\u00f0iliga kynsskra\u0301seting. Skal ein sli\u0301k broyting gerast, ma\u0301 sveisiska grundlo\u0301gin broytast, umframt ho\u0301pin av \u00f8\u00f0rum samveldis- og \u00f8kislo\u0301gum."}, {"text_idx": "#000009", "text": "Ta\u00f0 er to\u0301 lo\u0301gligt uttan sto\u0301rvegis ho\u0301vasta\u0301k at skifta l\u00f8gfr\u00f8\u00f0iligt kyn i\u0301 Sveis. I\u0301 2018 skjeyt samveldisra\u0301\u00f0i\u00f0 upp, at sveisiskir borgarar skuldu hava r\u00e6tt at skra\u0301seta seg sum hitt kyni\u00f0 og broyta fornavn, uttan a\u00f0ra grundgeving enn sja\u0301lvskunnger\u00f0. Hendan lo\u0301gin var\u00f0 samtykt av sveisiska tinginum i\u0301 2020 og kom i\u0301 gildi eftir a\u0301rsskifti\u00f0 i\u0301 a\u0301r. Ta\u00f0 merkir, at tu\u0301 i\u0301 Sveis ikki hevur t\u00f8rv a\u0301 at vi\u0301sa a\u0301 nakra l\u00e6knava\u0301ttan ella li\u0301knandi fyri l\u00f8gfr\u00f8\u00f0iliga at skifta kyn. Sigur tu\u0301 teg vera hitt kyni\u00f0, so ver\u00f0ur ta\u00f0 skra\u0301sett i\u0301 fo\u0301lkayvirlitinum. Danmark var fyrsta landi\u00f0 i\u0301 Evropa, sum samtykti sokalla\u00f0a \u201cself-ID\u201d lo\u0301gga\u0301vu, og si\u0301\u00f0ani hava Belgia, I\u0301sland, I\u0301rland, Luxemborg, Malta, Noreg og Portugal gj\u00f8rt ta\u00f0 sama. Skotsku og sponsku tingini samtyktu somulei\u00f0is hv\u00f8r i\u0301 si\u0301num lagi meinli\u0301kar kynsskiftislo\u0301gga\u0301vur fyri jo\u0301l, men ivi er um skotska lo\u0301gin ver\u00f0ur go\u0301\u00f0tikin av Westminster."}, {"text_idx": "#000010", "text": "L\u00f8gfr\u00f8\u00f0iligt kynsskifti hevur s\u00f8guliga einans sta\u00f0i\u00f0 teimum i\u0301 bo\u00f0i, sum h\u00f8vdu sa\u0301larliga diagnosu ella vi\u00f0m\u00e6li, og/ella l\u00e6knaliga vi\u00f0ger\u00f0, eitt nu\u0301 vi\u00f0 skur\u00f0i ella hormonum. I\u0301 summum f\u00f8rum hevur l\u00f8gfr\u00f8\u00f0iligt kynsskifti havt kravdan hju\u0301naskilna\u00f0 vi\u00f0 s\u00e6r. Ta\u00f0 er ymiskt, hv\u00f8rjar treytir tey lond, sum loyva l\u00f8gfr\u00f8\u00f0iligum kynsskifti, seta."}, {"text_idx": "#000011", "text": "I\u0301 F\u00f8royum er einans loyvt at skifta l\u00f8gfr\u00f8\u00f0iligt kyn, um so er, at vi\u00f0komandi hevur tiki\u00f0 kynskertlarnar, v.\u00f8.o. at vi\u00f0komandi er geldur (sterilisera\u00f0ur). Undir yvirskriftini, \u201cVantandi r\u00e6ttindi\u201d, skrivar LGBT+ F\u00f8royar solei\u00f0is a\u0301 heimasi\u0301\u00f0u si\u0301ni:"}, {"text_idx": "#000012", "text": "\u201cTa\u00f0 ber ikki til at skifta kyn l\u00f8gfr\u00f8\u00f0iliga i\u0301 F\u00f8royum uttan ver\u00f0a geld/ur fyrst."}, {"text_idx": "#000013", "text": "Hetta vil siga, at man sum tv\u00f8rkyndur ella millumkyndur kann framvegis"}, {"text_idx": "#000014", "text": "ikki skifta navn og kyn a\u0301 almennum og l\u00f8gfr\u00f8\u00f0iligum skj\u00f8lum og samleikapro\u0301gvum i\u0301 F\u00f8royum, uttan at b\u00e6\u00f0i skifta si\u0301tt li\u0301vfr\u00f8\u00f0iliga kyn og gerast li\u0301vs\u00f8rin fyrst.\u201c"}, {"text_idx": "#000015", "text": "A\u0301 l\u00f8gtingsvalinum i\u0301 desember sa\u0301st ein avlei\u00f0ing av f\u00f8roysku lo\u0301gga\u0301vuni a\u0301 \u00f8kinum. Ta\u0301 stilla\u00f0i Annika Ro\u0301 Samuelsen upp fyri Framso\u0301kn. Annika er tv\u00f8rkynd og ti\u0301 b\u00e6\u00f0i li\u0301v- og l\u00f8gfr\u00f8\u00f0iliga kallkyn. Ti\u0301 eitur Annika l\u00f8gfr\u00f8\u00f0iliga ikki Annika, men Ro\u0301. Hetta kendi hon seg noydda at kunngera a\u0301 Facebook valdagin, so tey, sum \u00e6tla\u00f0i at velja hana, h\u00f8vdu m\u00f8guleika at finna hana a\u0301 valkortinum."}, {"text_idx": "#000016", "text": "Evropara\u0301\u00f0i\u00f0 setti i\u0301 2014 sokalla\u00f0u SOGI-eindina a\u0301 stovn. SOGI stendur fyri, \u201cSexual Orientation and Gender Identity\u201d, og virkar eindin fyri at basa \u201cmismuni grunda\u00f0um i\u0301 kynsligum a\u0301huga og kynssamleika\u201d i\u0301 evropiskum londum. I\u0301 fj\u00f8r komu fyrstu skipa\u00f0u tilm\u00e6lini i\u0301 samband vi\u00f0 l\u00f8gfr\u00f8\u00f0iligt kynsskifti fra\u0301 Evropara\u0301\u00f0num. Her ver\u00f0ur m\u00e6lt til, at evropeiskir myndugleikar seta i\u0301 verk l\u00f8gfr\u00f8\u00f0iligt kynsskifti leyst fra\u0301 \u201csju\u0301kliggering\u201d (sokalla\u00f0 \u201cdepatologisering\u201d), at b\u00f8rn eisini sleppa at skifta l\u00f8gfr\u00f8\u00f0iligt kyn, at tey, sum a\u0301 onkran ha\u0301tt ikki kenna seg aftur i\u0301 vanligum fatanum av kyni, eisini sleppa uppi\u0301 part, og at fremmandir statsborgarar eisini fa\u0301a atgongd til hesar l\u00f8gfr\u00f8\u00f0iligu t\u00e6nastur."}, {"text_idx": "#000017", "text": "I\u0301 eini fra\u0301grei\u00f0ing fra\u0301 2014 seg\u00f0i Amnesty International, at \u201cno\u0301gv tv\u00f8rkynd i\u0301 Evropa stri\u0301\u00f0ast enn vi\u00f0 at fa\u0301a kyn si\u0301tt vi\u00f0urkent\u201d, og at tv\u00f8rkynd \u201ceiga at hava r\u00e6tt at fa\u0301a teirra l\u00f8gfr\u00f8\u00f0iliga kyn sta\u00f0fest a\u0301 ein skjo\u0301tan, l\u00e6tt atkomiligan og gj\u00f8gnumskygdan ha\u0301tt, samb\u00e6rt teirra egnu uppfatan av kynssamleika.\u201d"}, {"text_idx": "#000018", "text": "A\u0301 heimasi\u0301\u00f0u si\u0301ni siga tey i\u0301 Amnesty F\u00f8royar stutt og greitt:"}, {"text_idx": "#000019", "text": "\u201cTa\u00f0 skal vera m\u00f8guligt at fa\u0301a l\u00f8gfr\u00f8\u00f0iligt kynsskifti [i\u0301 F\u00f8royum].\u201d Fa\u0301a tv\u00f8rkynd hendan r\u00e6ttin, \u201csleppa tey i\u0301 gerandisli\u0301vinum at liva og virka i\u0301 samsvari vi\u00f0 ta\u00f0, tey eru.\u201d Amnesty a\u0301varar samstundis um vandan, hendir hetta ikki:"}, {"text_idx": "#000020", "text": "\u201ceinta\u0301tta\u00f0ar fatanir av av kyni og smaleika [sic] kunnu ver\u00f0a oyligeggjandi [sic] og avmarka hvussu fo\u0301lk liva teirra li\u0301v. Vi\u00f0 at basa hesum einta\u0301tta\u00f0u fatanunum ver\u00f0a fo\u0301lk fr\u00e6slari [sic] at liva li\u0301vi\u00f0, sum tey vilja og f\u00f8la.\u201d"}, {"text_idx": "#000021", "text": "I\u0301 august i\u0301 2018 leg\u00f0i uttanflokkatingkvinnan Sonja Jo\u0301gvansdo\u0301ttir fram lo\u0301garuppskot um l\u00f8gfr\u00f8\u00f0iligt kynsskifti. I\u0301 almennu vi\u00f0merkingunum i\u0301 uppskotinum skrivar tingkvinnan:"}, {"text_idx": "#000022", "text": "\u201cAt geva tv\u00f8rkyndum perso\u0301num m\u00f8guleika fyri l\u00f8gfr\u00f8\u00f0iligum kynsskifti gevur teimum m\u00f8guleika i\u0301 si\u0301num gerandisli\u0301vi og -virki at liva i\u0301 samsvari vi\u00f0 ta\u00f0 tey eru, og er ein almenn vi\u00f0urkenning. Henda li\u0301tla lo\u0301garbroyting fer at gera ein o\u0301gvuliga sto\u0301ran mun hja\u0301 f\u00f8royskum tv\u00f8rkyndum og avvar\u00f0andi teirra.\u201d"}, {"text_idx": "#000023", "text": "I\u0301 samband vi\u00f0 uppskoti\u00f0, skriva\u00f0i gudfr\u00f8\u00f0ingurin og presturin \u00d8ssur Kj\u00f8lbro i\u0301 Tru\u0301bo\u00f0anum, at"}, {"text_idx": "#000024", "text": "\u201chetta er enn eitt fet i\u0301 eini kynsupploysandi ideologi, sum ger upp vi\u00f0 a\u0301ratu\u0301sund-gamla sivilisatio\u0301n og sum i\u0301 grundini er eitt risasto\u0301rt eksperiment, har eingin kennir evstu avlei\u00f0ingarnar.\u201d"}, {"text_idx": "#000025", "text": "Ma\u0301li\u00f0 fall to\u0301 burtur, ta\u0301 i\u00f0 val var\u00f0 u\u0301tskriva\u00f0 i\u0301 august ma\u0301na\u00f0a a\u0301ri\u00f0 eftir."}, {"text_idx": "#000026", "text": "Seinastu fer\u00f0 l\u00f8gfr\u00f8\u00f0iligt kynsskifti var a\u0301 breddanum i\u0301 almenna f\u00f8royska kjakinum var i\u0301 samband vi\u00f0 fo\u0301lkatingsvali\u00f0 i\u0301 fj\u00f8r, ta\u0301 ti\u0301\u00f0indi bo\u0301rust um, at danskir myndugleikar vi\u00f0 forsetisma\u0301lara\u0301\u00f0harranum, Mette Fredriksen, a\u0301 odda, vildu geva b\u00f8rnum heilt ni\u00f0ur i\u0301 0 a\u0301ra aldur r\u00e6ttin til l\u00f8gfr\u00f8\u00f0iliga at skifta kyn. Aksel V. Johannesen seg\u00f0i seg ikki vilja blanda seg uppi\u0301. \u201cHetta er eitt danskt ma\u0301l, og ta\u00f0 skulu danskir politikarar taka st\u00f8\u00f0u til,\u201d seg\u00f0i Aksel i\u0301 ti\u0301 sambandinum."}, {"text_idx": "#000027", "text": "B\u00e6\u00f0i Christian Andreasen og J\u00f8rgen Niclasen i\u0301 Fo\u0301lkaflokkinum mo\u0301tm\u00e6ltu hinvegin. J\u00f8rgen Niclasen seg\u00f0i st\u00f8\u00f0u si\u0301na vera grei\u00f0a: \u201cKemur lo\u0301garuppskot i\u0301 Fo\u0301lkatingi\u00f0 um l\u00f8gfr\u00f8\u00f0iligt kynskifti fyri b\u00f8rn, vil eg bru\u0301ka mi\u0301na atkv\u00f8\u00f0u og atkv\u00f8\u00f0a nei.\u201d"}, {"text_idx": "#000028", "text": "I\u0301 Bretlandi hava minni enn 1% hava annan kynssamleika, enn tann tey eru f\u00f8dd vi\u00f0"}, {"text_idx": "#000029", "text": "I\u0301 ny\u0301ggjasta manntalinum i\u0301 Bretlandi og Wales, er a\u0301 fyrsta sinni or\u00f0a\u00f0ur ein ny\u0301ggjur spurningur, sum sny\u0301r seg um kynssamleika. Samb\u00e6rt myndugleikunum er hetta fyri at fa\u0301a eina fatan av hvussu mong fo\u0301lk uppliva eina ands\u00f8gn i\u0301millum ta\u00f0 li\u0301vfr\u00f8\u00f0iliga kyn, tey eru f\u00f8dd vi\u00f0, og ta\u00f0 kyn, sum tey kenna seg at vera. Hetta skal hja\u0301lpa myndugleikunum i\u0301 javnst\u00f8\u00f0uma\u0301lum og ti\u0301li\u0301kum. Bretsku t\u00f8lini vi\u0301sa, at ta\u00f0 er a\u0301lei\u00f0 0,5 %, sum siga, at tey f\u00f8la seg sum anna\u00f0 kyn, enn ta\u00f0 tey eru f\u00f8dd sum. Ta\u00f0 vil siga, eru eitt ella anna\u00f0 slag av trans ella non binerum perso\u0301ni."}, {"text_idx": "#000030", "text": "I\u0301 manntalinum ver\u00f0ur eisini spurt um kynsliga orientering. Her siga minni enn 4% seg vera \u201cikki hinskynd\u201d."}, {"text_idx": "#000031", "text": "Me\u00f0an vit hava teg her. Takk fyri vitjan. Tu\u0301 kanst gera mun og hja\u0301lpa okkum at fa\u0301a meira upply\u0301sandi tilfar u\u0301t til f\u00f8royingar. Stu\u00f0la okkum vi\u00f0 eini fastari flyting ella eingangs upph\u00e6dd a\u0301 konto nr 9865 1039800 - allur stu\u00f0ul ger mun."}, {"text_idx": "#000032", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000033", "text": "Mest lisi\u00f0 a\u0301 Hinvegin Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti Uttanlands \"Einki passar, sum vit hoyra\" - brot u\u0301r samr\u00f8\u00f0u millum Tucker Carlson og Douglas McGregor - vi\u00f0 f\u00f8 teksti Uttanlands KVO\u0308KING i\u0301 summarfri\u0301 Innanlands Her er ny\u0301ggjasta pra\u0301ti\u00f0 vi\u00f0 Eivind Jacobsen Innanlands Hvat siga \u201cni\u00f0url\u00e6singar-skj\u00f8lini\u201d okkum Uttanlands Bloomberg: Ty\u0301skland skal ny\u0301ta meira enn 7.000 milliardir til at tryggja orkuveitingina Uttanlands Sta\u00f0fest enn einafer\u00f0: Munnbind gera ongan mun fyri koronu ella influensu Uttanlands Sveisarar krevja fo\u0301lkaatkv\u00f8\u00f0u um at varveita rei\u00f0an pening Uttanlands Videos Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum tekstiUttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 tekstiUttanlands"}, {"text_idx": "#000034", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti Uttanlands \"Einki passar, sum vit hoyra\" - brot u\u0301r samr\u00f8\u00f0u millum Tucker Carlson og Douglas McGregor - vi\u00f0 f\u00f8 teksti Uttanlands KVO\u0308KING i\u0301 summarfri\u0301 Innanlands Her er ny\u0301ggjasta pra\u0301ti\u00f0 vi\u00f0 Eivind Jacobsen Innanlands Hvat siga \u201cni\u00f0url\u00e6singar-skj\u00f8lini\u201d okkum Uttanlands Bloomberg: Ty\u0301skland skal ny\u0301ta meira enn 7.000 milliardir til at tryggja orkuveitingina Uttanlands Sta\u00f0fest enn einafer\u00f0: Munnbind gera ongan mun fyri koronu ella influensu Uttanlands Sveisarar krevja fo\u0301lkaatkv\u00f8\u00f0u um at varveita rei\u00f0an pening Uttanlands"}, {"text_idx": "#000036", "text": "\"Einki passar, sum vit hoyra\" - brot u\u0301r samr\u00f8\u00f0u millum Tucker Carlson og Douglas McGregor - vi\u00f0 f\u00f8 teksti"}, {"text_idx": "#000039", "text": "Sta\u00f0fest enn einafer\u00f0: Munnbind gera ongan mun fyri koronu ella influensu"}, {"text_idx": "#000040", "text": "Sveisarar krevja fo\u0301lkaatkv\u00f8\u00f0u um at varveita rei\u00f0an pening"}, {"text_idx": "#000041", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum tekstiUttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 tekstiUttanlands"}]